Diari Oficial de la Generalitat Valenciana


Sumari del DOGV 4445, del 21-02-2003 (2003/1998)

ACORD de 18 de febrer de 2003, del Consell de la Generalitat, pel qual s'aprova l'extinció de la comanda de gestió a favor de l'entitat Ferrocarrils de la Generalitat Valenciana (FGV), per a la prestació del servici públic de transport de viatgers en autobús de les línies números 20 i 25.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4445

Data del DOGV
:   21-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1998


Data del document
:   18-02-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Anàlisi jurídica

 Descriptors 

:   * Ferrocarrils de la Generalitat Valenciana
    * València
    * Manises
    * Paterna
    * empresa de transport
    * transport de viatgers
    * delegació de poders
    * transport públic
    * autobús

ACORD de 18 de febrer de 2003, del Consell de la Generalitat, pel qual s'aprova l'extinció de la comanda de gestió a favor de l'entitat Ferrocarrils de la Generalitat Valenciana (FGV), per a la prestació del servici públic de transport de viatgers en autobús de les línies números 20 i 25. [2003/M1998]
  
El Consell de la Generalitat, en la reunió del dia 18 de febrer de 2003, va adoptar l'acord següent:
  
Pel Acord de 23 de desembre de 1999, del Consell de la Generalitat, es va ratificar el de 15 de desembre de 1999, adoptat pel Consell d'Administració del Consorci de Transports Públics de Viatgers de l'Àrea de València, pel qual es van segregar d'este les línies de transport de viatgers València-Manises-aeroport i l'estació FGV-la Coma, i es va encomanar a l'entitat Ferrocarrils de la Generalitat Valenciana la prestació del servici de transport per carretera comprés en les referides línies.
  
Per mitjà de les dos resolucions, de 21 de març i 4 d'abril de 2001, del conseller d'Obres Públiques, Urbanisme i Transports, es va adjudicar l'explotació, en règim de gestió indirecta, de determinats servicis públics regulars permanents d'ús general de transport de viatgers, equipatges i encàrrecs per carretera. Estos servicis inclouen, entre altres, els trams l'explotació dels quals va ser encomanada a Ferrocarrils de la Generalitat Valenciana, i és preceptiu un pronunciament del Consell de la Generalitat, ja que les dites resolucions no es poden executar mentre es mantinga la prestació per part de Ferrocarrils de la Generalitat Valenciana.
  
Així, a més de la procedència de l'extinció de la dita comanda, l'aparició de noves necessitats des del punt de vista de la prestació del servici ferroviari fa imprescindible atendre les necessitats que, en matèria de personal destinat a la prestació de servicis ferroviaris, sorgixen per a Ferrocarrils de la Generalitat Valenciana. Demandes de personal que poden ser ateses amb el que en el seu moment va ser adscrit a esta entitat en virtut del citat Acord de 23 de desembre de 1999. Finalment, i no obstant això que s'ha exposat anteriorment, l'èxit de la fórmula posada en marxa pel dit acord pel que fa a la prestació per Ferrocarrils de la Generalitat Valenciana de servicis complementaris de transport per carretera, fa preveure que en un futur siga necessari i recomanable que per esta entitat se seguisquen prestant servicis d'anàloga naturalesa.
  
En virtut d'això, a proposta del conseller d'Obres Públiques, Urbanisme i Transports, el Consell de la Generalitat
  
ACORDA
  
Primer
  
Extingir la comanda de gestió acordada a favor de l'entitat Ferrocarrils de la Generalitat Valenciana pel Acord de 23 de desembre de 1999, del Consell de la Generalitat, per a la prestació del servici públic de transport de viatgers en autobús en les línies números 20 i 25, que apareixen descrites en l'annex d'este acord.
  
Segon
  
Ferrocarrils de la Generalitat Valenciana cessarà en la realització de les activitats de caràcter material, tècnic i de servicis que necessitava la prestació del servici públic de transport de viatgers en autobús en les línies objecte del present acord.
  
Tercer
  
Este acord no afectarà el personal incorporat a Ferrocarrils de la Generalitat Valenciana relacionat en l'annex III de l'Acord de 23 de desembre de 1999, del Consell de la Generalitat, per trobar-se ja vinculat a esta entitat en els termes definits en les seues respectives relacions contractuals.
  
Quart
  
El material mòbil, les instal·lacions i la maquinària adscrits a Ferrocarrils de la Generalitat Valenciana destinats a la prestació del servici públic de transport de viatgers en autobús, que apareixen referenciats en l'annex III de l'Acord 23 de desembre de 1999, del Consell de la Generalitat, continuaran integrats en el patrimoni d'aquella entitat.
  
Cinqué
  
La prestació del servici públic de transport de viatgers en autobús en les línies a què es referix el número primer, i que s'indiquen en l'annex del present acord, passarà a explotar-se en règim de gestió indirecta, de conformitat, sense perjuí del que disposa el dit annex, amb el que estipula els respectius contractes de gestió del servici de transport públic regular permanent i d'ús general de viatgers per carretera entre València-Alaquàs-Aldaia amb prolongació a Torrent i Manises (CVV-250) i Valencia-Gestalgar-Serra (CVV-251), adjudicats per les resolucions de 21 de març i 4 d'abril de 2001, del conseller d'Obres Públiques, Urbanisme i Transports, respectivament.
  
Sisé
  
Després de la valoració prèvia de les necessitats que en cada moment observe l'òrgan competent de Ferrocarrils de la Generalitat Valenciana, esta entitat podrà mantindre una secció o unitat destinada a la prestació de servicis complementaris de transport per carretera integrada, si és procedent, sense necessitat de que ho siga amb caràcter exclusiu, pel personal a què es referix el número tercer del present acord.
  
Seté
  
No obstant això que s'ha disposat en el número primer, i mentre es realitzen les actuacions necessàries que permeten garantir la continuïtat del servici en les línies objecte del present acord, Ferrocarrils de la Generalitat Valenciana continuarà amb la seua prestació que, en cap cas, podrà excedir d'un període de tres mesos.
  
Huité
  
Es faculta el conseller d'Obres Públiques, Urbanisme i Transports i a la Entitat Pública de Transport Metropolità de València perquè, en el marc de les seues respectives competències, dicten totes les disposicions que siguen necessàries per al desplegament i l'execució d'este acord.
  
Nové
  
El present acord produirà efectes des del mateix dia de la seua publicació en el Diari Oficial de la Generalitat Valenciana.
  
ANNEX
  
Línia número 20: València-Manises-Aeroport (línies números 7 i 8 en el títol de la concessió de 23 de març de 2001)
  
- Estació d'autobusos (València)
  
- Mislata
  
- Quart de Poblet
  
- Manises
  
- Aeroport (eixides)
  
La línia serà explotada per la concessionària en els termes definits pel títol de la concessió de 23 de març de 2001, relatiu al servici públic regular permanent d'ús general de transport de viatgers, equipatges i encàrrecs per carretera entre València-Alaquàs-Aldaia amb prolongació a Torrent i Manises (CVV-250). Tot això sense perjuí que, en qualsevol cas, haja de prestar el servici, per la qual cosa al número d'expedicions es referix, en els termes i les condicions necessitades en l'annex II de l'Acord de 23 de desembre de 1999, del Consell de la Generalitat, mentre no es pronuncie l'òrgan competent, pel qual s'establixen les expedicions corresponents.
  
Línia número 25: estació Empalme-Burjassot-Barri de la Coma-Parc Tecnològic (línia número 4 en el títol de la concessió de 27 de juny de 2001).
  
- Estació Empalme
  
- Burjassot
  
- Barri de la Coma
  
- Urbanització Creu de Gràcia
  
- Parc Tecnològic
  
La línia serà explotada per la concessionària en els termes definits pel títol de la concessió de 27 de juny de 2001, relatiu a la gestió del servici de transport públic regular permanent i d'ús general de viatgers per carretera entre València-Gestalgar-Serra (CVV-251).
  
València, 18 de febrer de 2003
  
El vicepresident i secretari del Govern Valencià,